# Buda

| Buda |
| --- |
|  |
| afgan |
| Anaw nɣ asrtu | awtm  |
| Ḍfṛism | Gautam  |
| Titre de noblesse | prince  |
| Asakud n tlalit | 1er millénaire av. J.⁠-⁠C.  |
| Ida n tlalit | Lumbinî  |
| Assf n tmttant | 1er millénaire av. J.⁠-⁠C.  |
| Ida n tmttant | Kusinâgar  |
| Tamntilt n tmttant | causes naturelles  |
| Babas | Shuddhodana  |
| Mère | Māyā  |
| Aytmas d isttmas | Nanda, Sundari Nanda  |
| Asmun niɣ d Tasmunt | Yashodhara  |
| Arraw | Rahula  |
| Famille, dynastie ou maison noble | famille de Siddhartha Gautama  |
| Tutlayin s ar isawal nɣ s ar ittara | magadhi, pali, Tutlayt Tasanskritt  |
| Élève de | Arada Kalama, Mah maudgalyana  |
| Titre honorifique | Tathagata, Lord, Bhagavan  |
| Asgd d tnbaḍt ɣ ddunit | bouddhisme  |
| Étape de canonisation | thaumaturge, avatar  |
| Symbole iconographique | Caractéristiques physiques du Bouddha  |
| Fait l'objet d'une vénération par | bouddhisme  |
| Dernier repas | champignon, viande de porc  |
| Amussu | Noble Chemin octuple, nirvāna, dharma  |
| Précédé par | Kashyapa  |
| Suivi par | Maitreya  |
| Remplacé par | Maitreya  |
| Remplace | Kashyapa  |
| Yugm d sɣ dar | Dipankara  |
| Événement clé | Siddhārtha's farewell to Channa and Kanthaka  |
| Commémore | Tathagata, Bhagavan  |
| Présent dans l'œuvre | Tipitaka, Pompoko  |
| Asra | royaumes Mahâ-Janapadas  |
| Monture | Kanthaka  |
| Statut des droits d'auteur du créateur ou de la créatrice | droits d'auteurs ne pouvant plus être enfreints  |
| Tag Stack Exchange |   |

Iga s tidt **Siddarta Gutama** maccan ittyawssan s **Buda,** ilul ɣ usggʷas dat tlalit ɣ kra n mani ɣ uẓẓlmḍ n indya (lhnd), ɣ iffus n Nipal, ɣ wagns n yat twja tagldant, immut ɣ win 483 lliɣ dars tlla 80 n usggʷas, nttan ad igan aslmad mqqurn n usgd Abuday (niɣ d Tabudayt) ig ɣwalli as igan tirsal nns, asgd ad lli igan war akuc war takuct llan dars ɣilad mad yutin 500 n umlyun n umḍfar d tmḍfart ɣ ussutl n umaḍal.

## Ism

Ism n Buda iga yan wassaɣ d ikkan tutlayt Tasanskritt बुद्ध iṭṭafn anamk n "Anfrak" niɣ d "ɣwalli ifrkn issntin ad issn ma illan".

## Tudrt nns

### Tlalit nns

F kra n warratn, ilul Buda ɣ Lambini ɣ uɣaras n Kapilavatsu (Yat tɣrmt imẓẓiyn illan tama n iwtta ngr Indya d Nipal) babas Suddudana iga agllid n Cakya, innas ism as Maya.

Ur ta as tfka tudrt, twarga innas is fllas ikcm yan yilw umlil, askka nns tssn is tusi ɣ uḥlig nns. D lliɣ t tlul, tlult t id ibidd f iḍarn nns d ɣikk ann nit, yan imalas hlli tmmut innas Maya tflt inn iga igigil, imqqur ilmma dar ultmas.

### Tudrt nns

Izzri tudrt nns tazaykut ɣ tawant d tmaxirt, lliɣ ilkm 16 itahl d yat tgldunt ism as "Yacudara" lli rad as tfk tlalit i yan uɛyyal. Aẓlaḍ, takrrayt, tanḍṛt, aɣʷni, buhyyuf, aṭṭan, tarfafant ... ur jju tn iẓṛi akkʷ.

Ɣ utay n 29, yan wassf iffuɣ ugldun Siddarta (lli rad sul ig Buda) s bṛṛa n ibrgmmi ar ittlulluy, issuda kra n ukarru, ɣinn a ɣ nn iẓṛa yan uwssar, yan umahruc d miḍṛuṣ n yan ufgan, ɣ yat tklit hlli iẓṛa kullu ɣayad. Ukan ɣ akud ann ilmd is ur nit tgi tudrt ɣik lli tt yad itam nttan, tg kra yaḍni, issn ɣilad is d ɣ unck nna ikka ufgan ɣ tmaxirin n ddunit hati tarfafant d tmttant ad d iqqan.

Imnaggar sul d "Samana" yan umskan (zzahid) da ifln kra iṭṭaf mqqar d ɣik ann iddr ɣ tumrt. Ira Saddarta ad ig zun d ntta.

### Asiggl n tidt

Ɣ yan ḍyiḍ, ifl Saddarta ibrgmmi nns d ku ma iṭṭaf, iftu nn ad ig yan amskan (zzahid) s yan irim ad inru aɣjaj nns, awa yaẓum aylliɣ ifta ad immt s laẓ, ifrk ukan ilmma is d ur as irni uẓum icqqan amya ɣ unẓaẓ d tidrfit n iman nns. Iqqan d ad yaf kra n tɣarast tanammast ngr sin-ad (tamaxirt d tarfafant). Ismd ɣ umssq nns dili yat taddagt lli mi issaɣ ism n "Budi" (tin ufrak).

"Mara" iga yan iman amillus idum ar as ittazn tifrxin fulknin bac ad t iɣwu, imil yugi Saddarta ad t iḍfṛ, iqqn d alln nns afad ad gisnt ur ittmnad. Ukan lliɣ t inra, issn Saddarta mas ilkm aswir n "Nirvana" ig ɣilad, "Buda" (anfrak). Ismagl agayyu nns ad issḥḍṛ i wiyyaḍ manmk a s ilkm aswir-ad n ufrak, ad ḍfurn mddn "Dhamma" (Aslmd) nns, tidt da ittawin s tidrfit.

## Iwaliwn nns

Ɣid ɣi, kra n iwaliwn da inna Buda:

• iɣ trit ad tettaylalt fk ttisaɛ i kra k iẓẓiẓayn.

• Ur ta tsawlt, ajj awal nnk ad izri ɣ kṛaḍt n tiggura: is iɣʷẓan? Is ittɣawsa? Is ur ixʷcn?

• Tumrt ur jju rad tettli dar ɣwilli ur akkanin atig i ɣaylli yad ṭṭafn.

• Kra iga t ass ar daɣ tettlalat, aylli issiḥln iga t ma rad gis tskrt.

• Tanfalt ur jju tcqqi, aylli icqqan ad t igan d igiy n tnfalt.

• Afad ad tfhmt kra illan, ssurf i kra illan.

• Ad ur tsɣawalt tiɣawsiwin, kud nna rad jṛunt, rad jṛunt.

• Agayyu nnk iga yat tɣawsa idusn, kud nna t tfrnt s twngimin cwanin, rad tssnti tudrt nnk ad tettnfal.

• Iɣ dark iɛzza ixf nnk, ad ur tskart lada i wiyyaḍ.

• Tadusi ad igan asfk akkʷ yufn, lqnɛ ad igan ayda akkʷ yufn.

• Ur ar ttmnadaɣ ɣaylli yad skrɣ, ar ttmnadaɣ ɣar ɣaylli iyi iɣaman ur skrɣ.

• Ar takkat mqqar illa dark ɣar imikkuk.

• Ɣaylli ɣ tswingimt ad tgit.

• Ad tktit kra ixʷcnn iga zun d iɣ tusit kra n uẓaẓu ɣ ugayyu nnk.

• Anf i gar amudn zun d kra n yan iḥmln tudrt yanfn i uctci.

## Tisaɣulin